Adóigazolás kiadása 

Az adózás rendjéről szóló 2017. évi CL. törvény (továbbiakban: Art) 126. § (1)-(5) bekezdése alapján:  
(1) Az adóhatóság a jogszabályban meghatározott esetekben az adózó kérelmére adat igazolására hatósági bizonyítványt ad ki.

(2)  Az adózó kérelmében feltünteti a felhasználás célját, megjelölve azt a szervet, szervezetet vagy más, az adózótól eltérő személyt is, amelynek eljárásában a hatósági bizonyítványt fel kívánja használni.

(3) Ha az adózó valótlan vagy olyan adat igazolását kéri, amely az adóhatóság nyilvántartásában nem szerepel, az adóhatóság a hatósági bizonyítvány kiadását megtagadja.

(4) A hatósági bizonyítvány és igazolvány határozatnak minősül.

(5) Ha a hatósági bizonyítványt az adóhatóság visszavonta, módosította, kiegészítette vagy kijavította, az erről szóló határozatot annak a szervnek, szervezetnek vagy más, az adózótól eltérő személynek is meg kell küldeni, amelynek eljárásában tudomása szerint az adózó a hatósági bizonyítványt felhasználta vagy fel kívánta használni. 
 Az adóhatósági igazolás kiállítására irányuló kérelmet a kérelem beérkezésétől számított 6 napon belül kell az adóhatóságnak teljesíteni (465/2017(XII.28) Korm. rendelet 1.§ (4) bekezdés).
Az eljárás illetéke: 2016. január 01-től illetékmentes
Az eljárás jogi alapjai:
· Az adózás rendjéről szóló 2017. évi CL. törvény (Art.)
· Az adóigazgatási rendtartásról szóló 2017. évi CLI. törvény (Air.)
· Az adóigazgatási eljárás részletszabályairól szóló 465/2017. (XII. 28.) Korm. rendelet

· Az illetékekről szóló 1990. évi XCIII. törvény

